GRADSKO KAZALIŠTE MLADIH, SPLIT

Trg republike 1

**ZAPISNIK**

29. sjednice Kazališnog vijeća GKM-a

Sjednica Kazališnog vijeća GKM-a održana je 03. lipnja 2024. u prostorijama GKM-a s početkom u 11:30 sati.

Prisutni:

1. Siniša Novković, predsjednik Vijeća
2. Ana Gruica Uglešić, članica Vijeća
3. Zlatko Aljinović, član Vijeća
4. Željana Cvitanović, članica Vijeća
5. Ivo Perkušić, ravnatelj
6. Irena Bitanga, tajnica

Marija Dukić je opravdala izostanak bolešću.

Prije početka sjednice, Predsjednik Vijeća je utvrdio postojanje kvoruma.

**DNEVNI RED**

1. Usvajanje Zapisnika 28. sjednice Kazališnog vijeća
2. Razmatranje Programskog izvješća za razdoblje 1. siječnja - 31. ožujka 2024.
3. Razmatranje Financijskog izvješća za razdoblje 1. siječnja - 31. ožujka 2024.
4. Usvajanje Druge dopune Plana nabave za 2024.
5. Razno

Na samom početku sjednice Predsjednik Vijeća predlaže promjenu Dnevnog reda uz dodavanje nove točke:

„Davanje suglasnosti Ravnatelju za umjetnički rad na predstavi Zlatokosa u režiji Nine Kleflin te sklapanje ugovora u svoje ime i u svoju korist s Kazalištem“

Jednoglasnom odlukom Kazališno vijeće usvaja novi broj točaka Dnevnog reda, stoga je Dnevni red sljedeći:

1. Usvajanje Zapisnika 28. sjednice Kazališnog vijeća
2. Razmatranje Programskog izvješća za razdoblje 1. siječnja - 31. ožujka 2024.
3. Razmatranje Financijskog izvješća za razdoblje 1. siječnja - 31. ožujka 2024.
4. Usvajanje Druge dopune Plana nabave za 2024.
5. Davanje suglasnosti Ravnatelju za umjetnički rad na predstavi Zlatokosa u režiji Nine Kleflin te sklapanje ugovora u svoje ime i u svoju korist s Kazalištem
6. Razno

**Točka 1.**

Jednoglasnom odlukom Kazališno vijeće usvojilo je zapisnik 28. sjednice.

**Točka 2.**

U prvom tromjesečju 2024. godine Gradsko kazalište mladih ostvarilo je ukupno 38 izvedbi 12 različitih predstava. Uz navedeno, Kazalište je realiziralo 2 nastupa svojih studija za djecu i mladež, 9 izvedbi kao suorganizatori i 2 izvedbe/realizacije radionica i kulturno-umjetničkih događanja što čini sveukupno 51 izvedbu.

Scenska uprizorenja na daskama GKM-a u prva tri mjeseca je pratilo 7692 gledatelja.

**Točka 3.**

U razdoblju 01.01. – 31.03.2024. god. Gradsko kazalište mladih je ukupno ostvarilo 176,182.38 eura prihoda, što je za 28,9% više nego prošle godine u istom razdoblju,. Realizirani rashodi ukupno su iznosili 177,404.95 eura i veći su za 32,9% u odnosu na isto razdoblje prethodne godine.

Vijećnici su predmetni izvještaj primili na znanje.

**Točka 4.**

 Zbog povećane potrebe za smještajem vanjskih suradnika te za uslugama cateringa, a uslijed popriličnih povećanja cijena, iznosi koji su prvotno bili planirani u 2024. godini neće biti dostatni za realizaciju. Drugom dopunom Plana nabave za 2024. godinu sve zahtjeve bit će moguće uspješno realizirati. Vijećnici, stoga, jednoglasnom odlukom usvajaju Drugu dopunu Plana nabave za 2024. godinu.

**Točka 5.**

Ravnatelj Ivo Perkušić obratio se članovima Vijeća da mu se za angažman u predstavi „Zlatokosa“ u režiji Nine Kleflin izda posebna ovlast za sklapanje ugovora s Kazalištem u svoje ime i u svoju korist, pod istim uvjetima kao što je to bilo za angažman u predstavi „Apokalipsa radnika“ zbog iznimnih potreba glumca za realizaciju naznačene predstave, a zauzetosti cijelog ansambla. Članovi Vijeća suglasni su s uvjetima ugovora o angažmanu ravnatelja u Kazalištu te jednoglasno donose odluku kojom se ravnatelj ovlašćuje da u svoje ime i u svoju korist sklopi s Kazalištem ugovor o pripremi i izvođenju uloge u predstavi “Zlatokosa” te u repriznim predstavama.

**Točka 6.**

Ravnatelj obavještava vijećnike o trenutnoj situaciji vezano za pitanje zaposlenja knjigovođe i izražava zabrinutost zbog upražnjenog radnog mjesta računovođe zbog odlaska voditeljice na moguće dugotrajno bolovanje. Gradsko kazalište mladih Split se našlo u situaciji koja zahtjeva hitno rješenje jer bi u protivnom bio upitan nastavak zakonitog poslovanja Kazališta. Odgađanje rješavanja rezultiralo bi mogućim neisplatama plaća i putnih troškova zaposlenicima, neizdavanjem uplatnica za dramska studija. Osim toga, Kazalište ne bi bilo u mogućnosti izraditi Financijsko izvješće za svako naredno tromjesečje, kao ni Godišnje financijsko izvješće te Financijski plan za narednu godinu s projekcijom na sljedeće godine. Također, Kazalištu bi se otežala mogućnost prijave na Natječaje iz područja kulture, obzirom da služba računovodstva sudjeluje u pripremi natječajne dokumentacije.

Ravnatelj je već prije naglašavao potrebu za knjigovođom-arhivarom što se sad i pokazalo kao nužno.

 Novonastala situacija, dakle, dodatno naglašava već iskazanu potrebu za otvaranjem navedenog radnog mjesta, za koje je Kazališno vijeće i ranije iskazalo jednoglasnu suglasnost, a koje se i u ovom slučaju nameće kao rješenje.

Sjednica je završila u 12:30 sati.

Siniša Novković, Predsjednik Vijeća

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Željana Cvitanović, članica Vijeća/zapisničarka

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_